CELEX: 32020R0967
Language: da
Date: 2020-07-03 00:00:00
Title: Kommissionens gennemførelsesforordning (EU) 2020/967 af 3. juli 2020 om fastsættelse af detaljerede bestemmelser om signal- og konstruktionskarakteristika for akustiske alarmer, jf. del A i bilag XIII til Europa-Parlamentets og Rådets forordning (EU) 2019/1241 om bevarelse af fiskeressourcerne og beskyttelse af marine økosystemer ved hjælp af tekniske foranstaltninger

6.7.2020   
               
               
                  DA
               
               
                  Den Europæiske Unions Tidende
               
               
                  L 213/4
               
            
         KOMMISSIONENS GENNEMFØRELSESFORORDNING (EU) 2020/967
         af 3. juli 2020
         om fastsættelse af detaljerede bestemmelser om signal- og konstruktionskarakteristika for akustiske alarmer, jf. del A i bilag XIII til Europa-Parlamentets og Rådets forordning (EU) 2019/1241 om bevarelse af fiskeressourcerne og beskyttelse af marine økosystemer ved hjælp af tekniske foranstaltninger
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2019/1241 af 20. juni 2019 om bevarelse af fiskeressourcerne og beskyttelse af marine økosystemer ved hjælp af tekniske foranstaltninger (1), særlig artikel 24, stk. 1, litra e), og
         ud fra følgende betragtninger:
         
                     (1)
                  
                  
                     Der er blevet udviklet en række akustiske alarmer til at skræmme hvaler væk fra fiskeredskaberne, og de har vist sig gode til at nedbringe de utilsigtede bifangster af hvalarter i fiskerier med faststående garn. Anvendelse af sådanne alarmer kræves derfor i farvande og ved fiskerier, hvor man ved eller formoder, at der vil være store bifangster af små hvaler, jf. bilag XIII, del A, punkt 1.1, i forordning (EU) 2019/1241.
                  
               
                     (2)
                  
                  
                     Forordning (EU) 2019/1241 forenkler den eksisterende retlige ramme for tekniske bevarelsesforanstaltninger i Den Europæiske Union, som er blevet meget komplekse gennem årene. Som led i forenklingen ophævede forordning (EU) 2019/1241 Rådets forordning (EF) nr. 812/2004 (2) om foranstaltninger vedrørende utilsigtede fangster af hvaler ved fiskeri og overtog kun de vigtigste tekniske foranstaltninger til begrænsning af utilsigtede bifangster så som krav til anvendelsen af fiskeredskaber i bestemte områder med akustiske alarmer for at nedbringe de utilsigtede bifangster af hvaler.
                  
               
                     (3)
                  
                  
                     De detaljerede tekniske specifikationer for effektiviteten af akustiske alarmer, som var fastlagt i artikel 3 og bilag II i Rådets forordning (EF) nr. 812/2004, blev ikke medtaget i forordning (EU) 2019/1241. Nærværende forordning bør derfor fastsætte sådanne detaljerede tekniske specifikationer eller betingelser for anvendelse af akustiske alarmer, der nu kræves i henhold til bilag XIII, del A, punkt 1.1, i forordning (EU) 2019/1241, i lighed med dem, der tidligere var fastsat i artikel 3 og bilag II i forordning (EF) nr. 812/2004.
                  
               
                     (4)
                  
                  
                     Ikke desto mindre bør udvikling af nye akustiske alarmer ifølge rådgivning fra Den Videnskabelige, Tekniske og Økonomiske Komité for Fiskeri (STECF) (3) ikke begrænses af tekniske specifikationer. Medlemsstaterne bør derfor med henblik på nærværende forordning kunne tillade anvendelse af nyudviklede og effektive former for akustiske alarmer, der ikke er i overensstemmelse med de i denne forordning fastlagte tekniske specifikationer, forudsat at der er bevis for, at sådanne anordninger er mindst lige så effektive til at nedbringe utilsigtede bifangster af hvalarter som dem, der er fastsat i forordning (EU) 2019/1241 (herunder yderligere gennemførelsesbestemmelser i henhold til denne forordning). Det er derfor hensigtsmæssigt at fastsætte de betingelser, under hvilke medlemsstaterne kan tillade anvendelse af akustiske alarmer, som opfylder sådanne alternative tekniske specifikationer eller betingelser.
                  
               
                     (5)
                  
                  
                     Med henblik på de mangler, der er fremhævet i de rapporter om kontrollen og gennemførelsen af bestemmelserne om tekniske specifikationer for anvendelse af akustiske alarmer, som Kommissionen indtil videre har modtaget, bør nærværende forordning præcisere, at de akustiske alarmer skal være aktive under hele fiskeriet og ikke kun på det tidspunkt, hvor garn sættes.
                  
               
                     (6)
                  
                  
                     Foranstaltningerne i denne forordning er i overensstemmelse med udtalelse fra Komitéen for Fiskeri og Akvakultur —
                  
               VEDTAGET DENNE FORORDNING:
         
            Artikel 1
            Nærværende forordning fastsætter detaljerede bestemmelser om signal- og konstruktionskarakteristika for akustiske alarmer, jf. del A i bilag XIII til forordning (EU) 2019/1241.
         
         
            Artikel 2
            
               1.   Førere af EU-fiskerfartøjer sikrer, at de akustiske alarmer, der henvises til i punkt 1.1 i bilag XIII til forordning (EU) 2019/1241, er fuldt ud operationelle under hele fiskeriet.
            
            
               2.   Sådanne akustiske alarmer skal opfylde et af de sæt tekniske specifikationer og betingelser for anvendelse, der er fastsat i bilaget til nærværende forordning.
            
            
               3.   Uanset stk. 2 kan medlemsstaterne tillade anvendelse af akustiske alarmer, som ikke opfylder de tekniske specifikationer eller betingelser for anvendelse, som er fastsat i bilaget, forudsat at sådanne anordninger er mindst lige så effektive til at nedbringe utilsigtede bifangster af hvaler som de akustiske alarmer med de tekniske specifikationer og betingelser, der er fastsat i bilaget, og at dette er blevet behørigt dokumenteret.
            
            
               4.   Medlemsstaterne giver senest to måneder efter udstedelsesdatoen Kommissionen meddelelse om tilladelser udstedt i medfør af afsnit 3.
            
            
               5.   Den meddelelse, der henvises til i afsnit 4, skal ledsages af detaljeret teknisk og videnskabelig information om de akustiske alarmer, der er tilladt i henhold til afsnit 3, og deres indvirkninger på utilsigtede fangster af hvaler.
            
         
         
            Artikel 3
            Denne forordning træder i kraft på tredivtedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 3. juli 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 198 af 25.7.2019, s. 105.
         
            (2)  Rådets forordning (EF) nr. 812/2004 af 26.4.2004 om foranstaltninger vedrørende utilsigtede fangster af hvaler ved fiskeri og om ændring af forordning (EF) nr. 88/98 (EUT L 150 af 30.4.2004, s. 12).
         
            (3)  STECF (19-07) fra juli 2019: https://stecf.jrc.ec.europa.eu/documents/43805/2489016/STECF+19-07+-+Incid+catches+cetaceans.pdf/3485bafd-4350-40af-8d72-0226a68cb86e
      
      
         
            BILAG
            TEKNISKE SPECIFIKATIONER OG ANVENDELSESBETINGELSER FOR AKUSTISKE ALARMER
            Alle akustiske alarmer, der anvendes i henhold til artikel 2, stk. 2, skal opfylde et af følgende sæt signal- og konstruktionskarakteristika:
            
                         
                     
                     
                        Sæt 1
                     
                     
                        Sæt 2
                     
                  
                         
                     
                     
                        
                           Signalspecifikation
                        
                     
                  
                        Signalsyntese
                     
                     
                        Digital
                     
                     
                        Analog
                     
                  
                        Tone/bredbånd
                     
                     
                        Bredbånd/tone
                     
                     
                        Tone
                     
                  
                        Signalstyrke (maks. — min.)
                        Re 1 μPa@1 m
                     
                     
                        145 dB
                     
                     
                        130-150dB
                     
                  
                        Grundfrekvens
                     
                     
                        
                                    a)
                                 
                                 
                                    20-160 KHz
                                    Bredbåndsinterval
                                 
                              
                                    b)
                                 
                                 
                                    10 KHz tone
                                 
                              
                     
                        10 KHz
                     
                  
                        Højfrekvente overtoner
                     
                     
                        Ja
                     
                     
                        Ja
                     
                  
                        Signallængde (nominel)
                     
                     
                        300 ms
                     
                     
                        300 ms
                     
                  
                        Signalinterval
                     
                     
                        
                                    a)
                                 
                                 
                                    tilfældigt mellem 4 og 30 sekunder
                                 
                              
                                    b)
                                 
                                 
                                    4 sekunder
                                 
                              
                     
                        4 sekunder
                     
                  
                         
                     
                     
                        
                           Konstruktionskarakteristika
                        
                     
                  
                        Maksimal afstand langs garnet mellem to akustiske alarmer
                     
                     
                        200 m, med en akustisk alarm fastgjort ved hver ende af garnet (eller af kombinationen af sammenhæftede garn)
                     
                     
                        100 m, med en akustisk alarm fastgjort ved hver ende af garnet (eller af kombinationen af sammenhæftede garn)